Kas vajate korra loomiseks klassis tuge?
Saan üldiselt hästi hakkama, vajan harva juhtkonna/tugimeeskonna abi.
Ma ei oska hoida distsipliini ja töömeeleolu tunnis.
#000000
Kas vajate korra loomiseks klassis tuge?
#000001
Saan üldiselt hästi hakkama, vajan harva juhtkonna/tugimeeskonna abi.
Ma ei oska hoida distsipliini ja töömeeleolu tunnis.
#000002
Annely Köster: „Kunstiõpetusse peab natuke salapära alles jääma”
#000003
Lisaks materjalitunnetusele ja -õpetusele peab Annely Köster kunsti õpetamise juures väga oluliseks pidevat seostamist nii kunstiajalooga kui ka kaasaegse kunsti väljal toimuvaga. Fotod: Raivo Juurak
#000004
Kella neljast algavad Sally Stuudios tunnid, parajasti on vaikne hetk. Kuna töötatakse ka laupäeviti ja pühapäeviti, on esmaspäeval päeva algus hiline. Oleme ühes suurtest ateljeedest. Seinal on suur raamitud dogi pilt. „Siin on meie stuudo direktor Sally, kellest praeguseks on saanud tore koer-Pegasus, kes kusagil üleval koos teiste Pegasustega meid juhib ja juhendab,” tutvustab stuudio juhataja Annely Köster.
#000005
Sally sündis 1991. aasta 30. märtsil, tuli samal suvel Annely perre elama ning hakkas temaga tolleaegse vabariikliku turismiklubi ehk matkaklubi ehk praeguse Hopneri maja kunstiringis kaasas käima. Kuna laste kunstiringis oli selline vahva ja sõbralik päntajalg, siis loomulikult ei rääkinud lapsed mõne aja pärast enam matkamaja kunstiringist ja ka mitte Annely Köstri kunstiringist, vaid arutasid, kas homme ka Sally juurde joonistama tullakse. Kui augustis Eesti taasiseseisvus ja riiki tabas ettevõtlikkustuhin, mille käigus asusid kõik usinasti aktsiaseltse ja kooperatiive asutama, tundis Annely, et nüüd on aeg kunstiringist oma stuudio teha, ning nime polnud vaja kaugelt otsida.
#000006
Annely Köster: „Oleme õnnelikud, et Sally oli meiega üksteist aastat, mis on dogi kohta uhke iga, ning osales kõrge eani kõigil meie üritustel ja käis tundides päriselt, mitte ainult paraadportreena.
#000007
Kolmas põhiväärtus, millest kogu aeg lähtunud oleme ja mis on kooli, eriti kunstikooli puhul möödapääsmatu, on loovus. Ehk avatus. Pole olemas probleeme, vaid põnevad olukorrad, mis inspireerivad leidma sisukaid, hoolivaid lahendusi.”
#000010
Sally foto tehti väikeses fotoateljees 1992. aasta talvel. Fotole tekkis hiljem tore lisandus, voolitud saba, et sellele saaks pai teha. Sally saba silitamine toob päris kindlasti õnne, usub Annely Köster.
#000011
Liigume väiksemate õpilaste avarate akendega ruumidesse, kus aeg-ajalt toimuvad ka kunstikooli seminarid. Annely Köster nendib, et juba eelmises stuudios olid kõikides väikeste klassides suured aknad. Seda mõttega, et kui sügisel uued õpilased tulevad, siis oleks neil turvaline – vanem õde-vend või emme-issi oleks nägemisulatuses. Hiljem on see ka hea. Avatud aknad ja läbipaistvus mitte ainult ideoloogilises, vaid ka otseses tähenduses loob kooliperele ühtsema tunde. Keegi ei sulgu oma nurka.
#000013
Annely Köster: „Varem võtsime vastu juba kolmeaastasi, aga sellest aastast alates viiendast eluaastast. Väiksemate tunnid lõpetasime ajutiselt, sest esiteks on meil stuudios juba mitu aastat beebibuum, teiseks on kolme-nelja-aastaste laste käeline tegevus ka lasteaedades heal tasemel. Leidub kõikvõimalikke rändkaupmehe moodi kunstiõpetajaid, kes käivad lasteaiast lasteaeda. Lapsevanemal on kindlasti mugavam, kui ta ei pea nii pisikesi lapsi kuskile mujale viima. Nii et keskendume vanuserühmadele, kellega saab pikemalt ja mõtestatumalt kunstiõpet teha. Kolme-neljaste puhul on see rohkem kunsti ja värvide seltsis olemine.”
#000014
Trepikoja seintel on huvitav galerii: stuudio olulised sündmused ja projektid alates aastast 1991 ning sallykaid mõjutanud märgilised teosed ja sündmused kunstiloost.
#000015
Annely Köster: „Siit seinalt saab meist hea ajaloolise ülevaate. Mõnda aega oli meil ateljee kunstihoones, nüüd on tore kunstihoonele haridusprogramme teha, seal ringiga tagasi olla. 2016. aastast teeme Tallinna kunstihoonele kõiki publikuprogramme: lasteaialastele, õpilastele, täiskasvanute tuure ja avatud töötube. See on vahva koostöö. Kunstihoone on jälle õpetajad üles leidnud, mille üle mul on hea meel. Tahaks õpetajaid sinna veelgi rohkem kutsuda.”
#000016
Annely Köster: „See oli inspireeriv elamus. Õpetaja pilguga vaadates on Ole äärmiselt hea kunstnik, kelle näitusele õpilastega minna. Esiteks suudab ta maalida väga abstraktseid asju väga realistlikult ehk paneb need kaks kokku. Teiseks on tal väga loovad teosed ja kolmandaks on ta akrüülimaali tehnikas võrratu meister, kelle tööde pealt õpilastega järge ajades saab palju tehnilisi töövõtteid ja nippe, mida hiljem katsetada. Olen mõelnud, et Ole võiks teha oma maaliõpiku.”
#000018
Teises suuremas ateljees asub üks suur salapärane värvikapp, mis õpilastes palju huvi äratab.
#000019
Annely Köster: „Pean tohutult oluliseks, et kui õpime kunstitehnikaid, olgu akvarell, akrüül, õlimaal või guašš oma mitmekesisuses ja töövõtetes, valmistaksid õpilased ka ise kõiki värve algosakestest. Kui oled ise värvi valmis teinud, tekib sul palju vahetum kontakt tehnikaga. Saad aru, miks mingi värvitoon käitub üht- või teistmoodi – et see on seotud pigmentide iseloomuomadustega. Miks õlivärviga saab teha midagi, mida akrüüliga ei saa, ja vastupidi. Ehk et lapsed saavad käed värviseks ka selles mõttes, kuidas värve segada ja millised ained retsepti käivad. Mida võib kokata tunde järgi ja milliste värvide puhul tuleb kindlasti retseptiraamat võtta.”
#000020
Annely Köster: „Aastatega on kogunenud igasuguseid toredaid materjale. Usun, et igal kunstiõpetajal on oma KAPP läbiva suurtähega. Selline kapp inspireerib ning aitab ka motivatsiooni üleval hoida. Minu meelest on hästi tähtis tegevuse käigus avastada, miks mingid asjad on nii, nagu on, mitte et õpetaja ütleb, et nii on.
#000022
Meie kapis on kummiaraabiku terakesed, mesilasvaha ja kõikvõimalikud pigmendid ja vahendid selleks, et saaksid aru, kuidas harilik pliiats alguse sai ning miks mõni harilik pliiats on hea ja mõni mitte, miks mõni teeb kõva ja mõni pehmet jälge.
#000023
See on maagiline laboratoorium, sest kas ka kunst ise pole mõnevõrra maagiline ja sõnadega mitte lahti seletatav. Samavõrra peaks maagiline komponent ka kunstiõpetusse alles jääma. Kunstiõpetus ei tohi muutuda väga täpselt seatud sihiga, väga täpselt fookuses ja kõikvõimalike väga hästi mõõdetavate õpiväljunditega kaetud õppeprotsessiks. (Naerab.) Sinna peab ka natuke maagiat ja salapära jääma.
#000024
Lisaks materjalitunnetusele ja -õpetusele pean kunsti õpetamise juures väga oluliseks pidevat seostamist nii kunstiajalooga kui ka kaasaegse kunsti väljal toimuvaga. Keegi ei kujuta ette, et lastele õpetataks kirjandust ainult nende tekstide näol, mis nad ise kirjutavad. Tihti võib kunstiõpetuses aga nii minna. Väga oluline on elav ja pidev kontakt muuseumites ja galeriides oleva kunstiga.”
#000025
Õpetajate Lehel on õigus avaldada teie kirjutatud kommentaar paberväljaandes. Kommentaari pikkus ei tohi ületada 3000 tähemärki. Õpetajate Lehe kodulehe kommentaarid on modereeritavad ja avaldatakse pärast toimetamist hiljemalt kommentaari saatmisele järgneva tööpäeva hommikuks. Lehel on õigus jätta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. Õpetajate Leht ei vastuta kommentaaride sisu eest!
#000027
Õpilaste käitumisprobleemid tunnis: kuidas õpetajaid nende ennetamiseks ja lahendamiseks paremini ette valmistada?Mõni algus on eriti raske – jutt õpikutest Heaks õpetajaks õpitakseHaridus ja raamatud on kõige parem vits vaenulike inforünnakute vastuKoolid tähistasid eesti kirjanduse päeva
#000030